13. ข้อมูลอื่นที่เกี่ยวข้อง

  13.1 การควบรวมกิจการกับ SICOS

  บรรษัทบริหารสินทรัพย์ไทย (“TAMC”) ซึ่งเป็นเจ้าหนี้รายใหญ่รายหนึ่งของบริษัทฯ และ SICOS
  และบริษัทฯได้ลงนามในบันทึกความเข้าใจ 2 ฉบับ คือเมื่อวันที่ 21 มกราคม 2546 และวันที่ 7
  มิถุนายน 2546 เพื่อทำการศึกษาความเป็นไปได้ในการควบรวมกิจการของบริษัทฯ และ SICOS
  ซึ่งเป็นการดำเนินการตามนโยบายของรัฐบาลในการสนับสนุนการควบรวมกิจการของบริษัทผู้ผลิตเหล็กรายสำคัญในประเทศไทย

  สรุปสาระสำคัญบันทึกความเข้าใจ

  1. ในการควบรวมกิจการนั้น จะอยู่ในรูปที่บริษัท นครไทยสตริปมิลฯ
  จะได้มาซึ่งสินทรัพย์ที่ปลอดภาระติดพันของบริษัท สยามเหล็กรีดเย็นฯ อันประกอบด้วย
  เครื่องจักรและอุปกรณ์ตามรายการอันปรากฏในบันทึกความเข้าใจ (“สินทรัพย์”)
  และหลังจากการโอนสินทรัพย์แล้ว บริษัท นครไทยสตริปมิลฯ
  จะชำระราคาสินทรัพย์โดยการออกหุ้นบริษัท นครไทยสตริปมิลฯ ใหม่ให้แก่เจ้าหนี้ของบริษัท
  สยามเหล็กรีดเย็นฯ

  2. ราคาสินทรัพย์จะเป็นไปตามข้อตกลงระหว่าง บริษัท นครไทยสตริปมิลฯ และ บสท.
  และจะขึ้นอยู่กับผลการตรวจสอบวิเคราะห์สถานะของสินทรัพย์
  การรับประกันของผู้ผลิตในส่วนของสินทรัพย์ และการประเมินราคาสินทรัพย์ของผู้ประเมินอิสระ

  3. ราคาหุ้นบริษัท นครไทยสตริปมิลฯ ที่จะออกให้แก่เจ้าหนี้ของบริษัท สยามเหล็กรีดเย็นฯ
  จะเป็นราคาเท่ากับราคาหุ้นในการเสนอขายหุ้นต่อประชาชน ส่วนจำนวนหุ้นบริษัท
  นครไทยสตริปมิลฯ จะขึ้นอยู่กับราคาสินทรัพย์ที่ได้ตกลงกันไว้ ทั้งนี้
  บันทึกความเข้าใจมิได้มีข้อกำหนดเกี่ยวกับโครงสร้างการบริหารจัดการของบริษัท
  นครไทยสตริปมิลฯ ภายหลังการโอนสินทรัพย์

  4. คู่สัญญาตกลงโอนสินทรัพย์ให้เสร็จสิ้นภายในวันที่ 31 ธันวาคม พ.ศ. 2546

  ณ วันที่ 31 ธันวาคม 2546 บันทึกความเข้าใจได้สิ้นสุดลงตามข้อกำหนดที่ระบุไว้ในบันทึกความ

  13.2 การประเมินค่าใช้จ่ายในการกลับมาดำเนินการผลิต

ผู้บริหารของบริษัทฯเชื่อว่าการออกหลักทรัพย์เพื่อเสนอขายต่อประชาชนในครั้งนี้จะทำให้บริษัทฯมีเงินทุนเพียงพอที่จะก่อสร้างโรงงานให้แล้วเสร็จ และทำให้บริษัทฯสามารถเริ่มดำเนินการผลิตได้อีกครั้งหนึ่ง ตารางต่อไปนี้เป็นตารางแสดงการเปรียบเทียบการประเมินค่าใช้จ่ายในการกลับมาดำเนินการผลิตของบริษัทฯเทียบกับการประมาณการจาก CCL

+---+--------------------------------+----------------+---------------+
|   |                                | ประมาณการจาก   | ประม          |
|   |                                | CCL            | าณการโดยบริษัทฯ |
|   |                                |                |               |
|   |                                | (ล้านเหรียญสหรัฐ) | (             |
|   |                                |                | ล้านเหรียญสหรัฐ) |
+---+--------------------------------+----------------+---------------+
| ก | โรงงานหลัก                      |                |               |
| . |                                |                |               |
+---+--------------------------------+----------------+---------------+
|   | เงินลงทุนในโรงงานและเครื่องจักร ⁽¹⁾ | 9.62           | 8.07          |
+---+--------------------------------+----------------+---------------+
|   | ชิ้นส่วน / อะไหล่                  | 5.55           | 5.55          |
+---+--------------------------------+----------------+---------------+
|   | เริ่มการผลิตและอบรมบุคลากร ⁽²⁾     | 12.95          | 7.64          |
+---+--------------------------------+----------------+---------------+
|   | RTM Commissioning              | 0.46           | 0.46          |
+---+--------------------------------+----------------+---------------+
|   | ส่วนสูญเสียจากการเริ่มการผลิต ⁽³⁾    | 2.99           | 2.99          |
+---+--------------------------------+----------------+---------------+
|   | ค่าใช้จ่ายก่อนการดำเนินงาน          | 4.03           | 4.03          |
+---+--------------------------------+----------------+---------------+
|   | สินเชื่อการค้า                     | 1.00           | 1.00          |
+---+--------------------------------+----------------+---------------+
|   | รวม โรงงานหลัก                  | 36.60          | 29.78         |
+---+--------------------------------+----------------+---------------+
| ข | เงินลงทุนในโรงงานผลิตผลิตภัณฑ์ต่อเนื่อง |                |               |
| . |                                |                |               |
+---+--------------------------------+----------------+---------------+
|   | สายการผลิตการเพิ่มความแข็ง         | 1.12           | 1.02          |
|   | (Temper)                       |                |               |
+---+--------------------------------+----------------+---------------+
|   | สายการเคลือบสังกะสี               | 26.41          | 26.41         |
|   | (Galvanised/Galvanneal)        |                |               |
+---+--------------------------------+----------------+---------------+
|   | สายการล้างผิว (Push-Pull Pickle  | 11.63          | 11.63         |
|   | line)                          |                |               |
+---+--------------------------------+----------------+---------------+
|   | สายการอบ (Batch Annealed) ⁽⁴⁾  | NA             | 0.98          |
+---+--------------------------------+----------------+---------------+
|   | รวม โรงงานผลิตผลิตภัณฑ์ต่อเนื่อง      | 36.16          | 40.04         |
+---+--------------------------------+----------------+---------------+
|   | รวม (ก)+(ข)                    | 75.76          | 69.82         |
+---+--------------------------------+----------------+---------------+
| ค | เงินทุนหมุนเวียน ⁽⁵⁾               | NA             | 20.00         |
| . |                                |                |               |
+---+--------------------------------+----------------+---------------+
|   | รวมทั้งสิ้น                        | 75.75          | 89.82         |
+---+--------------------------------+----------------+---------------+

  หมายเหตุ : (1) CCL
  ประมาณว่าบริษัทฯจำเป็นต้องใช้เงินลงทุนในโรงงานและเครื่องจักรประมาณ 9.62
  ล้านเหรียญสหรัฐ บริษัทฯได้ปรับงบประมาณลงเหลือ 8.07 ล้านเหรียญสหรัฐ
  โดยโอนส่วนต่างมูลค่า 1.55 ล้านเหรียญสหรัฐ ไปในส่วนของการจัดหาและ อบรมบุคลากร

  (2)
  บริษัทฯเชื่อว่างบประมาณในการเริ่มการผลิตและอบรมบุคลากรจะมีค่าต่ำกว่าการประมาณการของ
  CCL เหตุผลประการหนึ่งคือ CCL มีสมมติฐานด้านค่าจ้างผู้ชำนาญการด้านเทคนิคที่สูงมาก คือ
  บริษัทฯจะว่าจ้างผู้ชำนาญการทั้งหมดจากต่างประเทศ และมีอัตราค่าตอบแทนเท่ากับ 7,200
  เหรียญสหรัฐต่อคนต่อสัปดาห์ เป็นเวลา 1,061.5 คน-สัปดาห์
  (ยังไม่รวมโรงรีดแบบอุณหภูมิต่ำและสายการล้างผิว) บวกกับค่าใช้จ่ายอีกร้อยละ 30
  ประมาณการนี้เทียบได้รับค่าแรงมากกว่า 40,000 เหรียญสหรัฐต่อคนต่อเดือน
  ซึ่งบริษัทฯเชื่อว่าเป็นค่าที่สูงเกินไป

  บริษัทฯตั้งใจจะจัดจ้างผู้ชำนาญการด้านเทคนิคโดยตรง
  ซึ่งจะทำให้ต้นทุนลดลงจากประมาณการไว้มาก บริษัทฯประมาณการว่าจะใช้คนเทียบเท่า 57
  คน-เดือน (หรือประมาณ 247 คน-สัปดาห์) โดยมีค่าแรง 15,000 เหรียญสหรัฐต่อคนต่อเดือน
  รวมค่าใช้จ่ายแล้ว คิดเป็นเงินรวม 855,000 เหรียญสหรัฐต่อเดือน บริษัทฯประมาณว่า
  บริษัทฯจะว่าจ้างผู้ชำนาญการที่มีค่าแรงสูงกว่าคือ 7,200 เหรียญสหรัฐต่อคนต่อสัปดาห์ เป็นเวลา
  737.5 คน-สัปดาห์ คิดเป็นเงินรวม 5.31 ล้านเหรียญสหรัฐ บวกค่าใช้จ่ายอีก 368,333
  เหรียญสหรัฐ (รวมค่าบัตรโดยสารเครื่องบิน 61 เที่ยว เที่ยวละ 2,500 เหรียญสหรัฐ
  ค่าเบี้ยเลี้ยงสัปดาห์ละ 210 เหรียญสหรัฐ) และค่าพาหนะสัปดาห์ละ 200 เหรียญสหรัฐ)
  ดังนั้นค่าจัดหาและอบรวมบุคลากรจะมีประมาณ 6.53 ล้านเหรียญสหรัฐ เหตุผลที่สองคือ CCL
  ได้ทำประมาณการค่าอบรมไว้สูงมาก
  เนื่องจากคาดว่าบริษัทฯจะส่งพนักงานจำนวนมากไปอบรมต่างประเทศ
  ทำให้มีค่าเดินทางจำนวนมาก ซึ่ง บริษัทฯเห็นว่าไม่มีความจำเป็น บริษัทฯได้ปรับปรุงประมาณการ
  การอบรวมในต่างประเทศเป็น 168 คน-สัปดาห์ ที่อัตรา 3,000 เหรียญสหรัฐ
  บวกค่าใช้จ่ายร้อยละ 30 รวมเป็น 655,200 เหรียญสหรัฐ
  และการอบรมโดยผู้ชำนาญการชาวไทย จำนวน 906 คน-สัปดาห์ ที่อัตรา 500
  เหรียญสหรัฐต่อคนต่อสัปดาห์ รวมเป็น 453,000 เหรียญสหรัฐ ดังนั้น
  ค่าใช้จ่ายในการจัดหาและอบรวมบุคลากรตามประมาณการของบริษัทฯ คิดเป็น 7.64 ล้านเหรียญ
  เทียบกับ 12.95 ล้านเหรียญ ที่จัดทำโดย CCL

  (3) ส่วนสูญเสียจากการเริ่มการผลิตประมาณการจากการผลิตในช่วง 3
  เดือนก่อนการเริ่มดำเนินการผลิต

  (4) CCL มิได้ทำการประมาณการเงินลงทุนสำหรับสายการอบ (Batch Annealing)
  เนื่องจาก CCL มีสมมติฐานว่าสายการผลิตนี้จะใช้กับ Cold Roll Stand เท่านั้น
  ซึ่บริษัทฯยังไม่ได้ติดตั้งในขณะนี้ อย่างไรก็ตาม
  บริษัทฯได้ลงทุนในเครื่องจักรของสายการผลิตนี้ไปแล้ว มากกว่า 1.5 ล้านเหรียญสหรัฐ
  และยังต้องการเงินลงทุนอีก 0.98 ล้านเหรียญสหรัฐ บริษัทฯ
  ตั้งใจจะใช้สายการผลิตนี้ในวัตถุประสงค์อื่นนอกเหนือไปจากการใช้กับ Cold Roll Stand

(5) CCL มิได้ทำการประมาณการเงินทุนหมุนเวียนที่จำเป็นต้องใช้ บริษัทฯ
    ประมาณว่าบริษัทฯจะนำเงินที่ได้จากการเสนอขายหลักทรัพย์มาใช้ในทุนหมุนเวียนจำนวน 20
    ล้านเหรียญสหรัฐ จากเงินจำนวนนี้บริษัทฯ
    เชื่อว่าบริษัทฯจะสามารถขยายสินเชื่อการค้าได้ประมาณ 80 ล้านเหรียญสหรัฐ จากผู้ให้กู้
    และเจ้าหนี้การค้าอื่น

  บริษัทฯได้ประเมินแผนรายจ่ายการลงทุนในโรงงานหลักเป็นมูลค่าประมาณ 29.78
  ล้านเหรียญสหรัฐ และจะขยายธุรกิจลงทุนในโรงงานผลิตผลิตภัณฑ์ต่อเนื่องเป็นมูลค่า 69.82
  ล้านเหรียญสหรัฐ และใช้เป็นเงินทุนหมุนเวียนอีก 20 ล้านเหรียญสหรัฐ

  13.3 กำหนดการในการเริ่มทำการผลิต

  ผู้บริหารของบริษัทฯ ได้จัดทำกำหนดการโดยละเอียด ซึ่งได้ระบุเป้าหมายสำคัญของแต่ละขั้นตอน
  เพื่อที่จะให้การเริ่มทำการผลิตเป็นไปอย่างมีระบบและเป็นไปตามแผนที่วางไว้

  ขั้นตอนแรกหลังจากที่บริษัทฯ
  ได้รับอนุมัติให้เริ่มดำเนินธุรกิจคือการดำเนินการให้พนักงานเข้าทำการตรวจสอบเครื่องจักรอย่างละเอียด
  และทดลองปฏิบัติงานเพื่อสร้างความคุ้นเคยและความชำนาญ
  รวมไปถึงการดำเนินงานการจัดอบรมพนักงานอื่นๆ

  พร้อมกันนี้ บริษัทฯจะได้เริ่มทำการสรรหาวัตถุดิบในการผลิตซึ่งได้แก่เศษเหล็ก (Scrap
  retractories, electrodes) และวัสดุอื่น ๆ
  เนื่องจากความต้องการของวัตถุเหล่านี้มีสูงมาก บริษัทฯ อาจต้องใช้เวลาถึง 3 เดือน
  ในการรวบรวมวัตถุดิบให้เพียงพอก่อนการเริ่มดำเนินการผลิต

  ปัจจุบันบริษัทฯยังคงมีวัตถุดิบคงเหลือจำนวนหนึ่ง บริษัทฯ
  จำเป็นต้องจัดหาวัตถุดิบอีกจำนวนหนึ่งเพื่อใช้ในการทดสอบสายการผลิต
  ตั้งแต่การหลอมไปจนถึงการรีดลดขนาด
  การทดสอบนี้จะช่วยในการพัฒนาทักษะของเจ้าหน้าที่และค้นหาข้อผิดพลาดที่อาจเกิดขึ้น
  เพื่อจะได้ดำเนินการแก้ไขไว้ล่วงหน้า คาดว่าบริษัทฯ จะต้องใช้เงินจำนวนไม่มากสำหรับการนี้
  บริษัทฯจะได้สามารถใช้เงินทุนส่วนที่เหลือ ไปใช้ในการปรับปรุงหรือเพิ่มเติมส่วนอื่น ๆ
  ของโรงงานตามความจำเป็น

  ขั้นตอนสำคัญในการเริ่มดำเนินการผลิตสามารถสรุปได้เป็น 4 เรื่องหลัก ๆ ดังนี้

-   บุคลากร

-   เครื่องจักร

-   กระบวนการผลิต

-   วัตถุดิบ

  13.3.1 บุคลากร

  ขั้นตอนแรกที่ปรึกษาจะต้องดำเนินการคือ การเรียกตัวพนักงานที่บริษัทฯคงสภาพการจ้างไว้
  และการจัดฝึกอบรม ในช่วง 3 เดือนก่อนที่จะเริ่มทำการผลิต
  พนักงานจะต้องผ่านการอบรมหลักสูตรต่าง ๆ เพื่อทบทวนขั้นตอนการปฏิบัติงาน รวมไปถึง
  กระบวนการด้านความปลอดภัย การควบคุมขั้นตอนการผลิต การวางแผน
  และการทำความเข้าใจเรื่องวัตถุประสงค์ของบริษัทฯและเป้าหมายในการผลิต
  พนักงานส่วนใหญ่ของบริษัทฯได้เคยผ่านการฝึกอบรมในเรื่องกระบวนการผลิตเหล็กกล้าตั้งแต่ต้นจนจบมาก่อน
  ดังนั้น การอบรมเพื่อทบทวนนี้จะจัดในรูปกลุ่มย่อยและใช้เวลาไม่นาน

  นอกเหนือไปจากการเรียกตัวพนักงานเดิมของบริษัทฯเข้ามาปฏิบัติงานแล้ว
  บริษัทฯจะทำสัญญาว่าจ้าง
  ผู้ชำนาญการเข้ามาสนับสนุน
  ผู้ชำนาญการเหล่านี้พร้อมด้วยผู้ปฏิบัติงานจริงจะร่วมกันดูแลกระบวนการผลิตต่าง ๆ
  และตรวจสอบสถานภาพต่าง ๆ ต่อไปนี้

-   การตรวจสอบและบำรุงรักษาเครื่องจักร

-   การทดสอบระบบ (Cold Commissioning)

-   การทดสอบระบบโดยรวม (Hot Commissioning)

-   การทดสอบเครื่องจักรเพื่อให้ได้มาตรฐานตามที่รับประกัน

  บริษัทฯ
  คาดว่าผู้ผลิตและจัดจำหน่ายเครื่องจักรจะจัดส่งตัวแทนผู้มีประสบการณ์มาประจำอยู่ที่โรงงานเป็นระยะเวลาตั้งแต่
  2 สัปดาห์ – 2 เดือน เพื่อคอยให้การสนับสนุน

  13.3.2 เครื่องจักร

  ในช่วงที่มีการอบรมพนักงานของบริษัทฯจะเตรียมการในการตรวจสอบเครื่องจักรและโรงงาน
  โดยมีขั้นตอนต่าง ๆ ดังนี้

-   การสังเกตจากลักษณะภายนอก

-   การทำความสะอาดท่อส่งแก๊สและระบบหมุนเวียนน้ำ

-   การตรวจสอบหน้าที่งาน และทดสอบเครื่อง

-   การทดสอบระบบทีละระบบ

-   การเติมน้ำมันและสารหล่อลื่นครั้งแรก

  ผู้ชำนาญการจากต่างประเทศและตัวแทนจากผู้ผลิตเครื่องจักรจะเข้ามามีส่วนร่วมในการตรวจสอบโรงงานและเครื่องจักร
  เมื่อการตรวจสอบเสร็จสิ้น
  เจ้าหน้าที่จะจัดทำรายการของงานที่จะต้องปฏิบัติก่อนที่จะมีการทดสอบระบบ

  13.3.3 กระบวนการผลิต

    เมื่อได้รับอนุมัติให้เริ่มดำเนินการผลิต
    เจ้าหน้าที่ของโรงงานจะทำการทบทวนขั้นตอนการปฏิบัติงานทั้งหมด
    เจ้าหน้าที่อาจะทำการตกลงกันเพื่อเปลี่ยนแปลงแก้ไข
    ทั้งนี้ผู้ชำนาญการและตัวแทนจากผู้ผลิตจะคอยให้การสนับสนุนและช่วยทบทวนขั้นตอนการปฏิบัติงาน

  13.3.4 วัตถุดิบ

  วัตถุดิบที่ใช้ในการผลิตส่วนใหญ่จะเป็นการนำเข้าจากต่างประเทศ โดยมีรายการที่สำคัญดังนี้

-   เศษเหล็กและแร่เหล็ก

-   ขั้วแกรไฟท์

-   โลหะผสมในการผลิตเหล็กกล้า

-   วัสดุกันความร้อน

-   อะไหล่

  ระยะเวลาในการจัดหาวัตถุดิบเหล่านี้อยู่ระหว่าง 2 ถึง 3 เดือน บริษัทฯ
  จึงมีความจำเป็นที่จะต้องสั่งสินค้าทันทีที่แผนมีผลบังคับใช้
  ขณะนี้บริษัทฯได้เริ่มเจรจากับผู้จัดจำหน่ายบางรายแล้ว
  และได้ทำความเข้าใจในด้านเทคนิคของสินค้าที่ต้องการแล้ว
  ทั้งนี้เพื่อเป็นการควบคุมเงินทุนหมุนเวียนของบริษัทฯ
  บริษัทฯได้ทำการเจรจากับผู้จัดจำหน่ายให้ความช่วยเหลือในด้านต่าง ๆ เช่น
  การขยายสินเชื่อการค้า หรือการจัดการสินค้าคงเหลือให้เป็นแบบฝากขาย (Consignment
  Stock) ทั้งนี้รายละเอียดจะไปสรุปเมื่อมีการทำการเจรจาครั้งสุดท้าย

  ผู้จัดจำหน่ายส่วนใหญ่ยินดีที่จะให้การสนับสนุนทางด้านเทคนิค
  เพื่อจะทำให้การทำการค้าระหว่างกันมี
  ประสิทธิภาพสูงสุด การช่วยเหลือนี้จะช่วยให้บริษัทฯไม่จำเป็นต้องจ้างผู้เชี่ยวชาญเพิ่มเติม

  13.3.5 ตารางการเริ่มดำเนินการผลิต

  ------------------------------------------------ --------- ---------- -- -- -------- -- -- -- -- ------- -- -- -- ------- -- -- -- -- ------- -- -- --
                                                   2 เดือนก่อน 1เดือนก่อน         เดือนที่1               First            เดือนที่ 3             เดือนที่ 4       
                                                                                                   Coil                                               

  การเตรียมการ และ การศึกษาสถานภาพปัจจุบัน                                                                                                                 

  การเตรียมการ                                                                                                                                         

  การตรวจสอบสภาพภายนอกของเครื่องจักร                                                                                                                     

  การฝึกอบรม                                                                                                                                           

  คัดเคลือบผิวงานเพิ่มเติม                                                                                                                                  

  การจัดหาวัสุดจำเป็น (Consumables)                                                                                                                       

  การจัดหาเศษเหล็กและเหล็กดิบ                                                                                                                             

  การจัดส่งเศษเหล็กและเหล็กดิบ (งวดแรก)                                                                                                                    

  การจัดหาวัตถุดิบและวัสดุจำเป็นอื่นๆ                                                                                                                          

  การตรวจสอบ โรงงานและเครื่องจักร และการเตรียมความพร้อม                                                                                                    

  การตรวจสอบ ทำความสะอาด และ เตรียมความพร้อม                                                                                                            

  การซ่อมแซม ปรับปรุง หรือ ทดแทนส่วนที่จำเป็น                                                                                                                 

  การทดสอบเครื่องจักรทีละเครื่อง                                                                                                                            

  งานอื่น                                                                                                                                               

  การซ่อมแซมรถยกจำนวน 7 คัน                                                                                                                             

  การจัดหาและใส่แบตตารี่ครื่องควบคุม                                                                                                                         

  การทำความสะอาดท่อส่งแก๊ส                                                                                                                               

  การปรับปรุงสาธารณูปโภคพื้นฐาน ถนน และบริเวณโดยรอบ                                                                                                         

  การจัดเตรียมอุปกรณ์ด้านความปลอดภัย                                                                                                                        

  การอบรม ISO 17025 - มาตรฐานการปฏิบัติงานในห้องทดลอง                                                                                                     

  การทดสอบสายการผลิต (Cold Commissioning)                                                                                                              

  การทดสอบเครื่องจักรตลอดสายการผลิต                                                                                                                       

  การทดสอบสายการผลิตจริงของทั้งโรงงาน                                                                                                                     
  (Hot Commissioning)                                                                                                                                 

  การทดสอบเครื่องจักรทั้งหมด และทดลองผลิต                                                                                                                   

  การปรับแต่งเครื่องจักรให้สามารถผลิตสินค้าให้ได้ตามมาตรฐาน                                                                                                      
  ------------------------------------------------ --------- ---------- -- -- -------- -- -- -- -- ------- -- -- -- ------- -- -- -- -- ------- -- -- --

SOP = Standard Operating Procedure

EAF = Electric Arc Furnace

LHF = Ladle Heating Furnace

(ตามรายละเอียดในหัวข้อ 12.2 คำอธิบายและวิเคราะห์ของฝ่ายจัดการ หน้า 68)

  13.4 การก่อสร้างโรงงานผลิตผลิตภัณฑ์ต่อเนื่อง

  การก่อสร้างโรงงานผลิตผลิตภัณฑ์ต่อเนื่องให้แล้วเสร็จจะทำให้บริษัทฯสามารถทำการผลิตสินค้าได้หลายชนิด
  โดยเฉพาะอย่างยิ่งผลิตภัณฑ์ใน 3 สายการผลิต ดังต่อไปนี้

1.  การล้างผิวเคลือบน้ำมัน (Pickled and Oiled Strip)

2.  การเคลือบสังกะสีโดยการจุ่มร้อน (Hot Dip Galvanized Strip)

3.  การเคลือบสังกะสีโดยการจุ่มร้อนและอบ (Galvanneal)

  ผังของโรงงาน
  บริษัทฯได้รับการออกแบบมาให้สามารถปรับเปลี่ยนสายการผลิตผลิตภัณฑ์ได้หลายประเภทอย่างรวดเร็ว
  ซึ่งจะทำให้บริษัทฯสามารถให้บริการลูกค้าชั้นดีด้วยระยเวลาการผลิตต่ำ อีกทั้งบริษัทฯ
  ยังสามารถลดปริมาณงานระหว่างทำได้ ทำให้บริษัทฯสามารถลดมูลค่าสินค้าคงเหลือลง

  ผลิตภัณฑ์ที่บริษัทฯวางแผนจะผลิตในโรงงานผลิตภัณฑ์ต่อเนื่องนี้เป็นผลิตภัณฑ์ที่สถาบันผลิตเหล็กและเหล็กกล้าฯ
  ได้ระบุแล้วว่าจะสามารถใช้ทดแทนการนำเข้าได้

  13.4.1 ขั้นตอนที่สำคัญในการก่อสร้าง

  SMS เป็นผู้ผลิตและจัดจำหน่ายเครื่องจักรและอุปกรณ์ที่สำคัญของโรงงานผลิตผลิตภัณฑ์ต่อเนื่อง
  ซึ่งได้แก่สายการผลิตเหล็กเคลือบสังกะสีทั้งแบบ Galvanized และ Galvanneal,
  สายการล้างผิว และสายการปรับสภาพผิวเหล็ก
  นอกจากนี้บริษัทฯยังคงต้องการคู่ค้าในการดำเนินการขั้นตอนต่าง ๆ ดังนี้

  1. การติดตั้งเครื่องจักรในสายการผลิตเหล็กเคลือบสังกะสี และสายการล้างผิว

  2. งานวิศวกรรมโยธาเพื่อก่อสร้างสายการผลิตทั้ง 3 สาย ให้แล้วเสร็จ

  3. การวางผังโรงงานสำหรับสายการเคลือบผิวเหล็กและการล้างผิว

  ในระหว่างการติดตั้งเครื่องจักรทุกสายการผลิต SMS จะจัดส่งผู้จัดการโครงการ
  และ/หรือผู้ดูแลมาให้คำแนะนำในการติดตั้งแต่ละขั้นตอน
  ผู้ชำนาญการเหล่านี้จะดูแลและให้ความช่วยเหลือแก่บริษัทฯ
  ในระหว่างการทดสอบระบบและการทดสอบระบบงานโดยรวม โดยจะคอยตอบคำถาม
  และดำเนินการแก้ไขข้อ บกพร่องที่อาจเกิดขึ้นในระหว่างการทดสอบ
  เพื่อรักษามาตรฐานด้านคุณภาพของเครื่องจักรที่จัดส่งให้

  13.4.2 วัตถุดิบสำหรับการผลิตผลิตภัณฑ์ต่อเนื่อง

  วัตถุดิบสำหรับการผลิตผลิตภัณฑ์ต่อเนื่อง คือ เหล็กแผ่นรีดร้อนและเหล็กแผ่นรีดเย็น (HRC และ
  CRC) การผลิต HRC เคลือบสังกะสีจะต้องใช้เหล็กที่ผ่านกระบวนการรีดร้อนของโรงงาน
  ในขณะที่การผลิต CRC เคลือบสังกะสีต้องอาศัยเหล็กจากผู้ผลิตภายนอก

3.  13.3.3 ประมาณระยะเวลาการก่อสร้างโรงงานผลิตผลิตภัณฑ์ต่อเนื่องให้แล้วเสร็จ

  []